अगर आप नौकरी बदल रहे हैं तो यह सुनिश्चत कर लें कि आपका यूएएन आधार और बैंक अकाउंट के साथ सीड है और आपकी पुरानी कंपनी ने इसे वेरीफाई कर दिया है। नौकरी बदलने के बाद नई कंपनी के पास कंपोजिट डिक्लेयरेशन फॉर्म यानी फार्म 11 जमा कराएं। इसके बाद आपकी नई कंपनी एम्पलॉयर पोर्टल पर इन्फार्मेशन अपलोड करे। इससे ऑटो ट्रांसफर का प्रॉसेस शुरू हो जाता है। ऑटो ट्रांसफर का प्रॉसेस तभी पूरा होगा जब आपकी नई कंपनी ने आपके नए पीएफ अकाउंट में पहला पीएफ कंट्रीब्यूशन जमा करा दिया हो।